
AIŠKINAMASIS RAŠTAS
DĖL ŠAKIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS 

2025 m. gegužės 14 d.

Teikiame 2024 metų Šakių rajono savivaldybei nuosavybės teise priklausančio turto valdymo, naudojimo ir disponavimo juo ataskaitą (toliau – Ataskaita). Ataskaita siekiama informuoti visus suinteresuotus asmenis apie savivaldybės nekilnojamojo turto apimtis, turto valdymo, naudojimo ir disponavimo juo rezultatus. Ataskaitoje pagrindinis dėmesys skiriamas savivaldybės nekilnojamajam turtui ir jo valdymui, nes savivaldybės nekilnojamasis turtas (statiniai, patalpos ar jų dalys) yra viena iš reikšmingiausių savivaldybės turto rūšių. Šakių rajono savivaldybėje veikiančios savivaldybės institucijos ir įstaigos, kurių šiuo metu yra 33, valdo daugiau nei 53,4 mln. eurų likutinės vertės nekilnojamąjį turtą. Turto išlaikymas, daugiausia dengiamas rajono savivaldybės biudžeto lėšomis, kasmet kainuoja apie 1,9 mln. Eur. Akivaizdu, kad efektyvus savivaldybės nekilnojamojo turto valdymas turi leisti realiai sutaupyti savivaldybės lėšų, kurias būtų galima skirti kitoms savivaldybės funkcijoms finansuoti. 
Patikėjimo teise ir pagal patikėjimo sutartį valdomas bei tiesioginėms funkcijoms vykdyti naudojamas plotas sudarė didžiausią – 82,39 proc. (124 567,40 kv. metrų) – dalį viso savivaldybei nuosavybės teise priklausančio nekilnojamojo turto ploto. 
Šakių rajono savivaldybei nuosavybės teise priklauso 15 711,24 kv. m gyvenamųjų patalpų. Iš jų 65,6 proc. – savivaldybės būstas (10 307,02 kv. m). Socialinio būsto fondui priklauso 6 797,48 kv. m. Socialinio būsto plėtra 2024 metai nebuvo vykdoma. 2024 m. gruodžio 31 duomenimis, panaudos pagrindais perduota 100,63 kv. m gyvenamųjų patalpų (Šakių rajono savivaldybės viešoji biblioteka, Ataskaitos 3 priedas). Nenaudojama savivaldybės funkcijoms vykdyti (įtrauktas į parduodamo aukcione turto sąrašą) – 973,54 kv. m ploto gyvenamųjų patalpų (Ataskaitos 6 priedas). 
Negyvenamųjų patalpų Šakių rajono savivaldybei nuosavybės teisė priklauso 135 465,90 kv. m, iš jų 7,84 proc. – administracinės paskirties pastatų, 11,19 proc. – gydymo paskirties pastatų, 16,01 proc. – kultūros ir sporto pastatų, 15,91 proc. – kitų pastatų. Švietimo ir mokslo pastatai sudaro 49,05 proc. visų negyvenamųjų patalpų ploto, t. y.  66 447,78 kv. m (Ataskaitos 1 priedas).
[bookmark: _Hlk103265965]Savivaldybės įstaigų veikloje naudojama 124 567,40 kv. m patalpų ploto. 12 452,37 kv. m perduota panaudos pagrindais (Ataskaitos 3 priedas), 5 077,39 kv. m išnuomota (Ataskaitos 5 priedas), 9 080 kv. m įtraukta į parduodamo aukcione turto sąrašą (Ataskaitos 6 priedas). 
Šakių rajono savivaldybei nuosavybės teise priklausantis nekilnojamas turtas (statiniai, patalpos ar jų dalys) yra registruotas Nekilnojamojo turto registre. 18 objektų (2,88 proc.) neregistruoti. Didžioji dalis yra netinkami naudoti (Barzdų sen. – ūkinis pastatas ir gyvenamasis namas (2025 m. nurašytas); Kidulių sen. – estrada ir tualetai (nesutvarkyti dokumentai), Kudirkos Naumiesčio sen. – Būblelių k. patalpos (nerealizuotinos), Panovių k. esančios kultūros patalpos – pastatas priklauso keletui savininkų, nepavyksta sutvarkyti dokumentų, Lukšių sen. – buvęs bendrabutis  (nurašytas, nenugriautas), namelis kapuose; Plokščių sen. – konteineris (gyv. namas); Sintautų sen. – statybinis konteineris; Sudargo sen. – mechaninių dirbtuvių garažas; Šakių sen. – pagalbinis pastatas.
2024 m. gruodžio 31 d. duomenimis, išnuomojant savivaldybės turtą, sudarytos 52  nuomos sutartys. Pagal sutartis išnuomota 5 077,39 kv. m ploto patalpų. Išnuomotas savivaldybės turtas naudojamas pagal sutartyse numatytą paskirtį.
Transporto priemonių sąrašas pridedamas (priedas).
Nekilnojamojo turto išlaikymo sąnaudas sudaro komunalinės ir remonto sąnaudos. 2024 metais komunalinės sąnaudos buvo 1 133 726,20 Eur (2023 m. – 1 404 357,8 Eur), remonto sąnaudos – 804 479,59 Eur (2023 m. – 875 536,23 Eur).

NEFINANSINIS TURTAS

Rajono savivaldybei nuosavybės teise priklausančio nefinansinio turto vertė per 2024 m. padidėjo 1 531 749 Eur t. y. 2,22 proc. ir 2024 m. pabaigoje sudarė 65 271 419 Eur (2023 m. pabaigoje – 63 739 670 Eur).
„Žemė“ (1.1 eilutė) – 2024 m. turto vertė padidėjo 1 166 Eur (dėl žemės tikrosios vertės padidėjimo). 
„Gyvenamieji pastatai (būstas)“ (1.2 eilutė) – 2024 m. bendra turto vertė padidėjo 779 242 Eur (dėl renovuojamų namų vertės padidėjimo, taip pat iš nebaigtos statybos perkelti du pastatai: Pastatas – Grupinio gyvenimo namas, esantis Gelgaudiškyje, Mokyklos g. 7A ir Pastatas – Bendruomeniniai vaikų globos namai, esantis Šakiuose, Šaulių g. 37 (Ataskaitos 2 priedas). 
[bookmark: _Hlk165986161]„Administraciniai pastatai“ (1.3.1 eilutė) – 2024 m. turto vertė sumažėjo 16 248 Eur (priskaičiuotas turto nusidėvėjimas; dėl turto perkėlimo į turtą, skirtą parduoti).
„Švietimo ir mokslo įstaigų pastatai“ (1.3.3 eilutė) – 2024 m. turto vertė sumažėjo 339 088 Eur (priskaičiuotas turto nusidėvėjimas, dėl turto pergrupavimo).
„Gydymo įstaigų pastatai“ (1.3.4 eilutė) – 2024 m. turto vertė sumažėjo 1 782 Eur (priskaičiuotas turto nusidėvėjimas, dėl turto pergrupavimo).
„Kultūros ir sporto įstaigų pastatai“ (1.3.5 eilutė) – 2024 m. turto vertė sumažėjo 199 486 Eur (priskaičiuotas turto nusidėvėjimas).
„Kiti pastatai“ (1.3.6 eilutė) – 2024 m. turto vertė padidėjo 88 766 Eur (dėl turto pergrupavimo).
„Hidrotechniniai statiniai“ (1.4.1 eilutė) – 2024 m. turto vertė sumažėjo 4 933 Eur  (priskaičiuotas turto nusidėvėjimas). 
„Automobilių keliai“ (1.4.4 eilutė) – 2024 m. turto vertė padidėjo 4 236 126 Eur (dėl kelių vertės padidėjimo (remontas), neatlygintinai gauto turto iš valstybės, dėl turto pergrupavimo).
 „Kiti keliai“ (1.4.5 eilutė) – 2024 m. turto vertė sumažėjo 88 737 Eur (priskaičiuotas turto nusidėvėjimas, dėl turto pergrupavimo).
[bookmark: _Hlk198041829] „Sporto ir poilsio statiniai“ (1.4.6. eilutė) – 2024 m. turto vertė sumažėjo 1 243 785 Eur (priskaičiuotas turto nusidėvėjimas, dėl turto pergrupavimo).  
„Vamzdynai, ryšių ir elektros linijos“ (1.4.7 eilutė) – 2024 m. turto vertė padidėjo 293 067 Eur (dėl naujai įrengtų apšvietimo linijų, įrengto nuotekų tinklo Kidulių sen.).  
„Kiti statiniai“ (1.4.8 eilutė) – 2024 m. turto vertė padidėjo 585 443 Eur (dėl turto verčių padidėjimo (remontas).
„Nekilnojamosios kultūros vertybės“ (1.5 eilutė) – 2024 m. turto vertė sumažėjo 2 071 866 Eur (dėl kultūrinių vertybių tikrosios vertės pasikeitimo (tikslinama kas metai pagal VĮ „Registrų centro“ duomenis dėl apskaitos politikos pasikeitimo). 
[bookmark: _Hlk165991142][bookmark: _Hlk166061052] „Šilumos mašinos ir įrengimai“ (1.6.1 eilutė) – 2024 m. turto vertė sumažėjo 3 270 Eur (priskaičiuotas turto nusidėvėjimas). 
 „Kitos jėgos mašinos ir įrengimai“ (1.6.2 eilutė) – 2024 m. turto vertė sumažėjo 17 364 Eur (priskaičiuotas turto nusidėvėjimas).
„Darbo mašinos ir įrengimai“ (1.6.3 eilutė) – 2024 m. turto vertė padidėjo 223 805 Eur (dėl  įsigyto turto).
 „Kitos mašinos ir įrenginiai“ (1.6.4 eilutė) – 2024 m. turto vertė padidėjo 91 386 Eur (dėl įsigyto turto). 
„Transporto priemonės“ (1.7 eilutė) – 2024 m. turto vertė padidėjo 29 606 Eur (turto vertė padidėjo dėl įsigyto turto (transporto priemonių) – Panemunių mokyklos-daugiafunkcio centro, savivaldybės administracijos).   
[bookmark: _Hlk103175898]„Kilnojamosios kultūros vertybės“ (1.8 eilutė) – 2024 m. turto vertė padidėjo 20 986 Eur. (Zanavykų muziejuje, įvertinus eksponatus tikrąja verte (vadovaujantis muziejuose saugomų kilnojamų kultūros vertybių vertinimo tikrąja metodika).
„Baldai ir biuro įranga“ (1.9 eilutė) – 2024 m. turto vertė sumažėjo 7 042 Eur (priskaičiuotas turto nusidėvėjimas, mokyklose neatlygintinai gauta turto, administracijoje – įsigyta baldų  ir kompiuterinės technikos iš projekto „Tūkstantmečio mokyklų programa“).
„Nebaigta statyba ir išankstiniai apmokėjimai“ (1.10 eilutė) – 2024 m. turto vertė sumažėjo  21 314 Eur (turto pergrupavimas į kitas turto grupes).
„Kitas ilgalaikis materialusis turtas“ (1.11 eilutė) – 2024 m. turto vertė sumažėjo 79 844 Eur (priskaičiuotas turto nusidėvėjimas).
„Biologinis turtas“ (2 eilutė) – 2024 m. turto vertė sumažėjo 470 075 Eur (dėl turto pergrupavimo (Valstybinis miškas (medynai) Gelgaudiškio parkas).
„Programinė įranga ir jos licencijos“ (3.2 eilutė) – 2024 m. turto vertė padidėjo 8 727 Eur (priskaičiuotas turto nusidėvėjimas, įsigyta programinių įrangų mokykloms (UPAY programinė įranga, informatikos mokymosi programa „Vedliai“).
„Kitas nematerialusis turtas (įskaitant nebaigtus projektus ir išankstinius apmokėjimus) (3.5 eilutė) – 2024 m. turto vertė sumažėjo 132 875 Eur (dėl nematerialaus turto priskaičiuoto nusidėvėjimo. Sumažėjimas reikšmingai pasikeitė dėl nusidėvėjimo normatyvo pasikeitimo vietoj taikyto 6 m. pradėtas taikyti 3 m. nusidėvėjimo normatyvas). 
„Medžiagos, žaliavos ir ūkinis inventorius“ (4.2. eilutė) – 2024 m. turto vertė sumažėjo  75 149 Eur (dėl nurašyto, bei perduoto naudoti trumpalaikio materialaus turto).
„Atsargos, ilgalaikis materialusis ir biologinis turtas, skirtas parduoti“ – 2024 m. turto vertė sumažėjo 53 713 Eur (dėl turto parduoto viešuosiuose aukcionuose, bei pergrupuoto turto).
	
FINANSINIS TURTAS IR ĮSIPAREIGOJIMAI

Savivaldybės finansinio turto 2024 m. pabaigoje buvo 37 548 757 Eur, per metus jis sumažėjo (paaiškinimas 5.6 eilutės). (2023 m. pabaigoje – 41 399 517 Eur). 
„Pinigai bankų sąskaitose“ (1.2 eilutė) – 2024 metų pabaigoje bendra vertė 4 481 497 Eur, pinigų likutis ataskaitinių metų pabaigoje padidėjo, nes projektų vykdymo sąskaitose liko daugiau gautų pinigų projektų vykdymui.
„Ilgalaikės paskolos“ (3.2 eilutė) įsipareigojimų skiltyje nurodytos rajono savivaldybės gautos paskolos valstybės vardu iš Finansų ministerijos (1 067  878 Eur) ir komercinės paskolos (694 578 Eur).
„Akcinių ir uždarųjų akcinių bendrovių“ (4.1 eilutė ir 4.2 eilutė) – 2024 metų pabaigoje bendra vertė 29 114 800 Eur. Nuosavybės vertybiniai popieriai. Uždarųjų akcinių bendrovių ir viešųjų įstaigų nuosavybės vertybinių popierių vertė pasikeitė palyginus su metų pradžia dėl nuosavybės metodo taikymo (nuosavybės metodo įtaka sumažino investicijų vertę  39 213 Eur). Savivaldybės administracijos finansinio turto įsigijimo savikaina padidėjo dėl gautų dotacijų 359 956 Eur, sumažėjo  dėl panaudotų dotacijų 1 476 372 Eur. Investicijų vertę sumažino gauti dividendai iš UAB „Šakių autobusų parkas“ 35 494 Eur ir UAB „Šakių laidotuvių namai“ 5 914 Eur. Savivaldybės administracija įnešė 100 Eur dalininko įnašą į VšĮ Vytauto Didžiojo universiteto Šakių „Žiburio“ gimnaziją. 
„Prekybos skolos ir avansai (skolos, susijusios su prekių ir paslaugų pardavimu/pirkimu)“ (5.1 eilutė) –  įsipareigojimų skiltyje 2024 metų pabaigoje atsirado skolos, susijusios su prekių ir paslaugų pardavimu (pirkimu) metų pabaigoje, dėl skolų už paslaugas.
„Kitas finansinis turtas/ įsipareigojimai“ (5.6 eilutė) – didžiausią (turto) dalį 2024 m. gruodžio 31 d. per vienerius metus gautinų sumų sudarė sukauptos gautinos sumos 3 181 926 Eur. Lyginant su ankstesniais metais, sumažėjimas susidarė užregistravus permokas, mokesčių skirtumus ir išankstinius apmokėjimus pagal Valstybinės mokesčių inspekcijos pateiktus S1 ataskaitos duomenis.
„Kitas finansinis turtas/įsipareigojimai“ (5.6 eilutė) – didžiausią įsipareigojimų dalį sudaro sukauptos gautinos sumos. Lyginant su ankstesniais metais, žymus sukauptų gautinų sumų padidėjimas susidarė užregistravus permokas, mokesčių skirtumus ir išankstinius apmokėjimus pagal Valstybinės mokesčių inspekcijos pateiktus VMI sukauptų ir apskaičiuotų administruojamų mokesčių ar įmokų pajamų ataskaitos S1 duomenis. Mokesčių permokos, skirtumai ir išankstiniai apmokėjimai sudarė 106 441 Eur, o 2023 m. 3 212 374 Eur. Taip pat skolos socialinių pašalpų, kompensacijų ir vaiko išmokų gavėjams, kurios buvo išmokėtos 2025 metų sausio mėnesį, sukauptos mokėtinos atostoginių sumos.



Šakių rajono savivaldybei priklausančios akcijos:

	[bookmark: _Hlk135041740]Eil. Nr.
	Bendrovės pavadinimas
	Akcijų skaičius
	Akcijos nominali vertė, Eur
	Savivaldybės nuosavybės dalis įstatiniame kapitale, proc.

	1.
	UAB „Šakių laidotuvių namai“
	302000
	0,50
	100 

	2.
	UAB „Šakių vandenys“
	12324609
	0,29
	100 

	3.
	UAB „Šakių autobusų parkas“
	129980
	2,90
	100 

	4.
	UAB „Šakių šilumos tinklai“
	490053
	1,74
	100 

	5.
	UAB „Marijampolės apskrities atliekų tvarkymo centras“
	2098
	1000
	20




Parengė: 	Biudžeto, turto ir strateginio planavimo skyriaus
vyriausioji specialistė Aurelija Urbonienė	 




